VIII 
til mild og morsom ved mange Indfald, ogsaa saadanne, der kunde 
faa hans brune Øjne til at lyse af en godlidende Sarkasmus. Paa^ 
samme Maade var han overfor den unge Lærer altid hjælpsom, 
aldrig falsk overlegen, men paa bedste Vis vejledende Novicen i 
Kunsten at vække og fastholde Børnenes Interesse for Naturfagene. 
Ved Borgerdydskolen virkede Poulsen som Lærer fra 1876 til 
1908, altsaa i 32 Aar. Sine Erfaringer fra denne Virksomhed 
gjorde han frugtbringende ved Udarbejdelse af en Række gode 
Lærebøger i Botanik, af hvilke en lille, beskedent udstyret Bog 
(Lille Plantelære, 1878; 11. Udg, 1905) gerne kan betegnes som i 
nogen Grad banebrydende. Meget brugt var ogsaa Lærebog i Bo¬ 
tanik (1885; 6. Udg. 1911). Desuden udgav Poulsen (1879) nogle 
fortrinlige Botaniske Vægtavler, tegnede af Maleren Niels Skov- 
gaard; den forklarende Tekst udkom et Par Aar efter paa Tysk, 
Fransk og Græsk. 
Om V. A. Poulsen havde en tilsvarende Glæde af sin. Under¬ 
visning for Voksne, tør jeg ikke udtale mig. Jeg tvivler noget 
derom. Har jeg Ret i min Tvivl, beror det sikkert paa, at han 
ved noget vist barnligt i sin Natur følte sig særligt tiltrukket af 
Barneundervisningen. Og havde han haft pædagogisk Overlegen¬ 
hed nok til at opnaa den Post som Skoleleder, han.mere end 
een Gang søgte, vilde han sikkert gerne have givet Afkald paa en¬ 
hver Form for „højere Undervisning 4 *. 
III. 
Poulsens livlige Sindelag, hans musikalske Sans og maaske 
ogsaa hans ugifte Stand henviste ham til Deltagelse i Forenings- 
og selskabeligt Liv, og indenfor forskellige Cirkler bevægede han 
sig til Tider tæt op mod Centfum. Naturhistorisk Forening om¬ 
fattede han af Grunde, jeg ikke kender, med større Interesse end 
Botanisk Forening, i hvis Møder han dog var en meget flittig Del¬ 
tager. De fleste af hans Arbejder er offentliggjorte i Naturhist. 
Forenings Vidensk. Meddelelser, af hvilke han 1899—1910 selv var 
Medredaktør. I en lang Aarrække ledede han de af samme For¬ 
ening foranstaltede populære Forelæsninger. 
Poulsen, der havde sprogligt Nemme, holdt meget af at rejse, 
mindre dog paa Studiets Vegne end som Turist, mere i fremmede 
Lande end i sit eget, hvis Natur han næppe vurderede særligt højt, 
